**Margherita Hack,** nada en Florencia o 12 de xuño de 1922 e finada en Trieste o 29 de xuño de 2013, foi unha astrofísica, divulgadora científica e activista italiana.

Traxectoria
-----------

O seu pai Robert Hack, era un contador de orixe suíza e de relixión protestante. A súa nai, María Luisa Pogessi, toscana, era católica e graduada da academia de belas artes e, miniaturista na galería dos Uffizi. Ambos foron membros da Sociedade Teosófica italiana, da que Robert chegou a ser presidente.

Despois de completar os seus estudos (aínda que non realizou os exames debido á segunda guerra mundial) no Liceo Classico "Galileo" en Florencia, graduouse en Física en 1945 cunha cualificación de 101/110 cunha tese de Astrofísica das Cefeidas, realizada no Observatorio de Arcetri da Universidade de Florencia, durante a dirección de Giorgio Abetti, quen se convertería para ela nun modelo científico, docente e de xerencia dun centro de investigación científica.

Na súa mocidade foi campioa en salto de altura e salto de lonxitude. En febreiro de 1944 casou con Aldo De Rosa na igrexa de San Leonardo de Arcetri.

Morreu o 29 de xuño de 2013, á idade de noventa e uns anos no hospital de Cattinara en Trieste, no que foi hospitalizada por problemas cardíacos; desde había uns dous anos presentaba problemas respiratorios e de motricidad.

Actividade científica
---------------------

Foi profesora titular de astronomía na Universidade de Trieste desde 1964 até o 1 de novembro de 1992, ano da súa xubilación. Foi a primeira muller italiana en dirixir o Observatorio Astronómico de Trieste; desde 1964 até 1987, levándoo a obter renome internacional.

Membro de importantes sociedades de física e astronomía, Margherita Hack tamén foi directora do Departamento de Astronomía da Universidade de Trieste desde 1985 até 1991 e desde 1994 até 1997. Foi membro da Accademia Nazionale dei Lincei (socia nacional da clase de ciencias físicas, matemáticas e naturais; segunda categoría: astronomía, xeodesia, xeofísica e aplicacións; sección A: Astronomía e aplicacións). Traballou para numerosos observatorios estadounidenses, europeos e estatais por longo tempo como membro do grupo de traballo da Axencia Espacial Europea e da NASA. En Italia, despois dunha intensa actividade de fomento, logrou que a comunidade astronómica italiana expandise a súa actividade mediante o uso de varios satélites, alcanzando así un nivel de renome internacional.

Publicou numerosos artigos orixinais en revistas internacionais, así como libros, tamén populares a nivel universitario. Recibiu os premios Targa Giuseppe Piazzi (1994) e premio internacional Cortina Ulisse (1995) polas súas investigacións científicas.

En 1978 fundou a revista bimensual *L'Astronomia* cuxo primeiro número saíu en novembro de 1979; posteriormente xunto a Corrado Lamberti, dirixiu a revista de divulgación científica e de cultura astronómica *Lle Stelle''*.

Margherita en 2007 nunha conferencia da UAAR.

Recoñecementos
--------------

* 27 de maio de 1998, Medalla de Ouro da Orde Italiana do Mérito na Cultura e as Artes.
* 28 de maio de 2012, Dama Gran Cruz da Orde ao Mérito da República Italiana..

Notas
-----

1. ↑  "Fallece astrofísica italiana Margherita Hack". *www.elheraldo.hn* (en castelán). Consultado o 2022-03-15.
2. ↑  Teosofica. "Teosofia in Italia" (en italiano). Consultado o 9 de marzo de 2015.
3. ↑  "Zichichi-Hack". *YouTube*. 23 de outubro de 2009.
4. ↑  "Margherita Hack". *wikipedia.org*.
5. ↑  "Biografia di Margherita Hack". *ticonuno.it*. Arquivado dende o orixinal o 9 de setembro de 2007. Consultado o 30 de xuño de 2013.
6. ↑  "Partenza! Chi ha già fatto la scelta vegetariana e vegan?". *vegfacile.info*.
7. ↑  "L'astrofisica Hack, stella dei Littoriali del fascismo". *laprovinciadicomo.it*.
8. ↑  Sacchettoni Ilaria. "«Giurai al regime, volevo la medaglia vinta in atletica» Margherita Hack". *corriere.it*.
9. ↑  "Repubblica.it  » persone  » Margherita Hack, la voglia di vivere diecimila anni". *repubblica.it*.
10. ↑  Rai News 24 (29 de xuño de 2013). "Morta l'astrofisica Margherita Hack" (en italiano). Arquivado dende o orixinal o 29 de xuño de 2013. Consultado o 2 de xaneiro de 2013.
11. ↑  Addio Margherita Hack, una vita controcorrente guardando le stelle
12. 1 2  Hack, Margherita (2000). *L'amica delle stelle. Storia di una vita*. Rizzoli. p. 293. ISBN 978-88-17-25870-8.
13. 1 2  "Hack, Margherita". www.treccani.it. Consultado o 12 de xullo de 2012.
14. ↑  "Conferenza di Margherita Hack a Caorle". *castfvg.it*.
15. ↑  "Margherita Hack". *Enciclopedia Multimediale delle Scienze Filosofiche*. Arquivado dende o orixinal o 5 de novembro de 2011. Consultado o 14 de marzo de 2015.
16. ↑  Pagina Storica de "Le Stelle"
17. 1 2  Quirinal. "HACK Margherita" (en italiano). Consultado o 9 de marzo de 2014.

Véxase tamén
------------

### Bibliografía

* Francesca Cavallo e Elena Favilli (2017). *Cuentos de buenas noches para niñas rebeldes*. Editorial: Destino Infantil y Juvenil ISBN: 978-950-49-5870-3

### Ligazóns externas

* Margherita Hack, la astrónoma "atea, feminista y vegetariana en una Italia católica, machista y carnívora" no blog *Mujeres con Ciencia*

|  |  |
| --- | --- |
| Control de autoridades | 
* Wd: Q14282
* WorldCat
* VIAF: 14749247
* BAV: ADV10168723
* BIBSYS: 90765172
* BNE: XX1173881
* BNF: 125080963
* CiNii: DA02825654
* DBI: ID
* EBID: ID
* FAST: 6720
* GND: 124084621
* ICCU: CFIV004874
* ISNI: 0000000115981815
* LCCN: n50020625
* NKC: mub2011624182
* NLA: 53726303
* NTA: 075047381
* OL: OL303429A
* SELIBR: 257445
* SUDOC: 034313206
* Treccani: margherita-hack

 |